ai4bharat/Pralekha huggingface dataset:
பிரதமர் அலுவலகம்
உகாண்டாவில் இந்திய சமூகத்தினரிடையே பிரதமரின் உரை
உகாண்டாவில் இந்திய சமூகத்தினரிடையே பிரதமர் திரு. நரேந்திரமோடி உரையாற்றினார். கம்பாலாவில் நடந்த இந்நிகழ்ச்சியில் அதிபர் முசவேணி கலந்து கொண்டார்.
பிரதமர் தமது உரையில், உகாண்டாவில் உள்ள இந்திய சமூகத்தினருடன் தாம் ஒரு நெருக்கத்தை உணர்வதாக கூறினார். அதிபர் முசவேணி நிகழ்ச்சியில் பங்கேற்பது இந்திய மக்கள் மற்றும் உகாண்டாவில் உள்ள இந்திய சமூகத்தினர் மீது அவர் வைத்திருக்கும் அன்பைக் காட்டுகிறது என்றார். புதன் அன்று உகாண்டா நாடாளுமன்றத்தில் உரையாற்றத் தமக்கு செய்யப்பட்டிருக்கும் கவுரவத்திற்கு அதிபர் முசவேணிக்கும், உகாண்டா மக்களுக்கும் தமது நன்றியை அவர் தெரிவித்துக் கொண்டார்.
இந்தியாவிற்கும் – உகாண்டாவிற்கும் இடையேயான உறவு நூற்றாண்டுகளை கடந்தது என்றார் பிரதமர். உகாண்டாவில் ரயில் கட்டுமானப் பணி மற்றும் காலனி ஆதிக்கத்திற்கு எதிரான போராட்டம் உட்பட இருநாடுகளுக்கும் இடையே உள்ள வரலாற்று தொடர்புகளை நினைவு கூர்ந்தார் அவர். உகாண்டாவின் அரசியலில் பல இந்தியர்கள் முக்கியமான பங்காற்றியதாகவும் அவர் தெரிவித்தார்.
இந்திய சமூகத்தினர் தங்களது இந்தியத் தன்மையைக் காப்பாற்றிக் கொண்டு வருவதைக் கலாச்சார நிகழ்ச்சிகள் பிரதிபலித்ததற்கு பிரதமர் தமது பாராட்டைத் தெரிவித்துக் கொண்டார்.
உகாண்டா உட்பட ஆப்பிரிக்காவின் அனைத்து நாடுகளும் இந்தியாவுக்கு மிகவும் முக்கியத்துவம் வாய்ந்தவை என்று பிரதமர் வலியுறுத்தினார். காலனி ஆதிக்கத்திற்கு எதிரான போராட்டம், வெளிநாடு வாழ் இந்தியர்களின் அதிக அளவிலான எண்ணிக்கை மற்றும் வளர்ச்சி சார்ந்த பொதுவான சவால்கள் குறித்த பொதுவான வரலாற்றுப் பின்னணியே இதற்கான காரணமாகும் என்றார் பிரதமர்.
இன்று உலகளவில் வேகமாக வளரும் பொருளாதாரங்களில் ஒன்றாக உள்ளது இந்தியா என்றார் அவர். தற்போது இந்தியா கார்கள் மற்றும் நவீன ரக கைப்பேசிகளை ஏற்றுமதி செய்து வருகிறது. டிஜிட்டல் தொழில்நுட்பம் மூலமாக இந்திய மக்களுக்கு அதிக அதிகாரம் அளிக்கப்படுகிறது; தொழில்கள் தொடங்குவதற்கான முக்கியமான மையமாக இந்தியா உருவாகிவருகிறது.
இந்தியாவின் வெளியுறவுக் கொள்கையில் ஆப்பிரிக்காவின் முக்கியத்துவம் பற்றி பேசினார் பிரதமர். இந்தச் சூழ்நிலையில் 2015 ஆம் ஆண்டு புதுதில்லியில் நடந்த இந்திய – ஆப்பிரிக்க பேரவையின் உச்சிமாநாடு பற்றி குறிப்பிட்டார் அவர். இந்தியாவுக்கும், இதர ஆப்பிரிக்க நாடுகளுக்கும் இடையே நடந்த இருதரப்பு பேச்சு வார்த்தைகள் பற்றி அவர் குறிப்பிட்டார்.
மூன்று பில்லியன் டாலர் மதிப்புள்ள கடனுக்கான வழித்தடங்கள், கல்விக்கான நிதியுதவி மற்றும் ஈ-விசா முறை உட்பட இதர முன் முயற்சிகள் பற்றியும் பிரதமர் குறிப்பிட்டு பேசினார்.
சர்வதேச சூரிய சக்தி கூட்டமைப்பில் பாதிக்கும் மேற்பட்ட உறுப்பு நாடுகள் ஆப்பிரிக்காவை சேர்ந்தவை என்றார் அவர்.
புதிய உலகின் கட்டமைப்பில் ஆசியா மற்றும் ஆப்பிரிக்க நாடுகள் வலுவான பங்களிப்பை வழங்குவதாக பிரதமர் கூறினார்.
சுற்றுலா அமைச்சகம்
‘பவுத்த வட்டாரங்களில் சுற்றுலா - முன்னோக்கி செல்லும் வழி’ என்ற இரண்டு நாள் மாநாட்டை குஷிநகரில் சுற்றுலா அமைச்சர் தொடங்கி வைத்தார்
குஷிநகர் சர்வதேச விமான நிலையத்தை பிரதமர் திரு நரேந்திர மோடி இன்று திறந்து வைத்தார். இந்த நிகழ்வை முன்னிட்டு, ‘பவுத்த வட்டாரங்களில் சுற்றுலா - முன்னோக்கி செல்லும் வழி’ என்ற மாநாட்டை இரண்டு நாள் மாநாட்டை சுற்றுலா அமைச்சகம் ஏற்பாடு செய்தது.
மத்திய கலாச்சாரம் மற்றும் சுற்றுலா அமைச்சர் திரு ஜி கிஷன் ரெட்டி இதை தொடங்கி வைத்தார். மத்திய விமானப் போக்குவரத்து அமைச்சர் திரு ஜோதிராதித்ய சிந்தியா, கலாச்சார இணை அமைச்சர் திரு அர்ஜுன் ராம் மேக்வால், விமானப் போக்குவரத்து இணை அமைச்சர் ஜெனரல்  வி கே சிங், வெளியுறவு விவகாரங்கள் மற்றும் கலாச்சாரம் இணை அமைச்சர் திருமிகு மீனாட்சி லேகி உள்ளிட்டோர் முன்னிலை வகித்தனர்.
நிகழ்ச்சியில் உரையாற்றிய பேசிய திரு ஜி கிஷன் ரெட்டி, புத்த ஸ்வதேஷ் தர்ஷன் திட்டத்தின் ஒரு பகுதியாக குஷிநகர், ஸ்ரவஸ்தி மற்றும் கபிலவஸ்து ஆகியவற்றைச் சுற்றி உருவாக்கப்பட்ட பவுத்த சர்க்யூட் குறித்து எடுத்துரைத்தார். மத்தியப் பிரதேசம், பீகார், குஜராத் மற்றும் ஆந்திரா போன்ற நாட்டின் பிற பகுதிகளில் ஏற்கெனவே நிறைவு செய்யப்பட்டுள்ள பவுத்த சுற்றுலாத் திட்டங்கள் பற்றியும் அவர் பேசினார்.
திபெத்திய ஆய்வுகள், சாரநாத், மத்திய புத்த கல்வி நிறுவனம், லே, நவ நாளந்தா மகாவிஹாரா, நாளந்தா, இந்தியாவில் உள்ள பல்வேறு சிறப்பு நிறுவனங்களின் மூலம் புத்த மதத்தின் படிப்புகளை மேம்படுத்துவதற்கு அதிக முன்னுரிமை அளிக்கப்படுவதைப் பற்றியும் அவர் பேசினார்.
பிரதமர் திரு நரேந்திர மோடியால் எடுக்கப்பட்ட முயற்சிகளைப் பற்றி பேசிய அவர், “பெளத்த நாடுகளுடனான இந்தியாவின் உறவை வலுப்படுத்துவதை நமது பிரதமர் தமது தர்மமாக எடுத்துக்கொண்டார். குஷிநகர் சர்வதேச விமான நிலையம் புத்த மதத்தினரின் பயணத்தை எளிதாக்கும் மற்றொரு நடவடிக்கையாகும். உலகெங்கிலும் உள்ள துறவிகள் மற்றும் யாத்ரீகர்கள் புத்தருடன் தொடர்புடைய இந்த மதிப்புமிக்க இடத்தைப் பார்வையிட வருவார்கள்,” என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1765252
சமூக நிதி மற்றும் அதிகாரமளித்தல் அமைச்சகம்
அக்டோபர் 6-ம் தேதி உலகப் பெருமூளை வாத தினம் கடைப்பிடிக்கப்படுகிறது
உலகப் பெருமூளை வாத தினம் என்பது உலக அளவில் கடைப்பிடிக்கப்படும் தினமாகும். இது பெருமூளை வாதத்தால் தனிநபர்கள், குடும்பங்கள் மற்றும் சமூகங்களில் ஏற்படும் தாக்கத்தை இது எடுத்துக்காட்டுகிறது. ஒவ்வொரு ஆண்டும் அக்டோபர் 6- ம் தேதி கடைப்பிடிக்கப்படும் இந்த நாள், பெருமூளை வாதம் பற்றிய விழிப்புணர்வை ஏற்படுத்தவும், இதனால் பாதிக்கப்பட்டவர்களுக்கு ஆதரவளிப்பதற்கும் ஒரு தளமாக அமைகிறது. பெருமூளை வாத நோயால் பாதிக்கப்பட்ட குழந்தைகள் மற்றும் பெரியவர்கள் சமூகத்தில் சவால்களை எதிர்கொள்கின்றனர். இந்த ஆண்டுக்கான உலகப் பெருமூளை வாத தினத்தின் கருப்பொருள் "ஒன்றாக இணைந்து வலுவாக இருப்போம்” என்பதாகும்.
மத்திய அரசின் சமூக நீதி மற்றும் அதிகாரமளித்தல் அமைச்சகத்தின் கீழ் செயல்படும் மாற்றுத் திறனாளிகளுக்கு அதிகாரமளித்தல் துறை நாட்டின் மாற்றுத் திறனாளிகள் தொடர்பான அனைத்து விவகாரங்களையும் கவனித்து வருகிறது. இத்துறை பெருமூளை வாதம் குறித்த மக்களிடையே விழிப்புணர்வை ஏற்படுத்தும் நோக்கில், இந்த ஆண்டு  அக்டோபர் 6-ம் தேதி உலகப் பெருமூளை வாத தினத்தன்று நாடு முழுவதும் பல்வேறு நிகழ்ச்சிகளுக்கு ஏற்பாடு செய்துள்ளது.
பிரதமர் அலுவலகம்
நாட்டு மக்களுக்குக்கு பிரதமர் தந்தராஸ் வாழ்த்து
தந்தராஸை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
பிரதமர் “धनतेरस के पावन अवसर पर सभी देशवासियों को हार्दिक शुभकामनाएं। भगवान धन्वंतरि हम सबको जीवन में सुख, समृद्धि एवं उत्तम स्वास्थ्य प्रदान करें। என்று தெரிவித்துள்ளார்.
தந்தராவை முன்னிட்டு அனைவருக்கும் எனது வாழ்த்துகள். இந்த தினம் நமது சமூகத்தில் அமைதியையும் செழிப்பையும் மேம்படுத்தட்டும் என்று பிரதமர் தனது வாழ்த்துச் செய்தியில் தெரிவித்துள்ளார்.
மத்திய அமைச்சரவை
புதுப்பிக்கத்தக்க எரிசக்தித்துறையில் இந்தியா – கினியா இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், புதுப்பிக்கத்தக்க எரிசக்தித்துறையில், இந்தியா – கினியா இடையேயான புரிந்துணர்வு ஒப்பந்தத்திற்கு ஒப்புதல் அளிக்கப்பட்டுள்ளது.
நோக்கம்:
புரிந்துணர்வு ஒப்பந்தத்தின் நோக்கம் வருமாறு:
- i. கூட்டுறவு அமைப்பு ரீதியான நட்புறவுக்கு அடித்தளமிடுதல்
- இருதரப்புக்கும் பலன் அளிக்கக் கூடிய, சமமான மற்றும் பரஸ்பர பரிமாற்ற அடிப்படையில், புதுப்பிக்கத்தக்க எரிசக்தித்துறையில் தொழில்நுட்ப ஒத்துழைப்பை ஊக்குவித்து மேம்படுத்துதல்
- சூரியசக்தி மின்உற்பத்தி, காற்றாலை மின்சாரம், உயிரி- எரிசக்தி மற்றும் கழிவுகளிலிருந்து மின்சாரம் தயாரித்தல், சிறிய அளவிலான நீர்த்தேக்கம் மற்றும் திறன் உருவாக்கம் உள்ளிட்ட துறைகளில் ஒத்துழைத்தல்.
இந்த புரிந்துணர்வு ஒப்பந்தம் இருநாடுகளிடையேயான இருதரப்பு ஒத்துழைப்பை வலுப்படுத்த உதவும்.
---
(
பாதுகாப்பு அமைச்சகம்
மடகாஸ்கரின் அண்ட்சிரனனா துறைமுகத்தில் ஐஎன்ஸ் கேசரி.
மிஷன் சாகரின் ஒரு பகுதியாக இந்தியக் கப்பல்படைக் கப்பல் ‘கேசரி’ மடகாஸ்கரின் அண்ட்சிரனனா துறைமுகத்தை 27 மே 2020இல் சென்றடைந்தது. கோவிட்-19 பெருந்தொற்றுப் பரவலை எதிர்கொண்டு சமாளிப்பதில் நட்புரீதியான அயல்நாடுகளுக்கு இந்தியா இத்தகைய சிரமமான காலகட்டத்திலும் உதவி புரிந்து வருகிறது. இந்த உதவியின் ஒரு பகுதியாக மடகாஸ்கர் மக்களுக்கு கோவிட் தொடர்பான அத்தியாவசிய மருந்துகளை ஐஎன்எஸ் கேசரி எடுத்துச் சென்றுள்ளது.
இந்திய அரசிடம் இருந்து வந்த மருந்துப் பொருள்களை மடகாஸ்கர் அரசிடம் ஒப்படைக்கும் அரசு ரீதியான நிகழ்ச்சி மே 29, 2020இல் நடைபெற்றது. இந்த நிகழ்ச்சியில் மடகாஸ்கரின் வெளியுறவு அமைச்சர் மாண்புமிகு எம்.டெகின்ட்ராஜனரிவேலோ லிவா ஜாகோபா கலந்து கொண்டார். இந்தியத் தரப்பில் இருந்து மடகாஸ்கருக்கான இந்தியத் தூதர் திரு அபய்குமார் கலந்து கொண்டார்.
தற்போதைய கோவிட்-19 பெருந்தொற்றுக் காலத்தில் களத்துக்கே சென்று உதவும் இந்திய அரசின் நடவடிக்கையின் ஒரு பகுதியாக மடகாஸ்கருக்கும் உதவி அளிக்கப்பட்டது. கோவிட்-19க்கு எதிரான போரில் மற்றும் அது தொடர்பாக ஏற்பட்டுள்ள சிரமங்களை எதிர்கொள்வதில் இரண்டு நாடுகளுக்கும் இடையில் தற்போது இருக்கும் நட்புறவை ”மிஷன் சாகர்” மேலும் வலிமையானதாக்கி உள்ளது. இந்த உதவியானது சாகர் பிராந்தியத்தில் அனைவருக்குமான பாதுகாவல் மற்றும் வளர்ச்சி குறித்த நமது பிரதம மந்திரியின் தொலைநோக்குப் பார்வையை வெளிப்படுத்துவதோடு இந்தியப் பெருங்கடல் பிராந்திய  நாடுகளுடனான உறவுகளுக்கு இந்தியா முக்கியத்துவம் தருவதையும் இது எடுத்துக்காட்டுகிறது. இந்திய அரசின் வெளியுறவுத் துறை அமைச்சகம் மற்றும் இதர ஏஜென்சிகளின் தீவிரமான ஒருங்கிணைப்பால் இந்தச் செயல்பாடு முன்னெடுக்கப்பட்டு வருகிறது.
(Visitor Counter : 213
குடியரசுத் தலைவர் செயலகம்
குடியரசுத் தலைவரின் ஓணம் வாழ்த்து செய்தி
ஓணம் பண்டிகையை முன்னிட்டு குடியரசுத் தலைவர் திரு ராம் நாத் கோவிந்த் நாட்டு மக்களுக்கு வாழ்த்து தெரிவித்துள்ளார்.
“ஓணம் நன்னாளில், அனைத்து மக்களுக்கும், குறிப்பாக இந்தியா மற்றும் வெளிநாடுகளில் வாழ்ந்து வரும் கேரள சகோதர சகோதரிகளுக்கு எனது உளமார்ந்த வாழ்த்துகளை தெரிவித்துக் கொள்கிறேன்.
அறுவடையை கொண்டாடும் இந்த பண்டிகை, விவசாயியின் கடின உழைப்பை எடுத்துரைப்பதோடு, இயற்கை அன்னைக்கும் நன்றி செலுத்துகிறது. நல்லிணக்கம், அன்பு ஆகியவற்றை சமுதாயத்தில் இப்பண்டிகை விதைக்கிறது.
இந்த நன்னாளில், நாட்டின் வளர்ச்சி மற்றும் வளத்தை நோக்கி ஒன்றிணைந்து முன்னேறி செல்ல நாமனைவரும் உறுதியேற்போம்,” என்று தமது வாழ்த்து செய்தியில் குடியரசுத் தலைவர் தெரிவித்துள்ளார்.
பாதுகாப்பு அமைச்சகம்
தேசிய மாணவர் படையின் குடியரசு தின முகாமை முப்படைகளின் தலைமைத் தளபதி முதன்முறையாக நேரில் சென்று பார்வையிட்டார்
முப்படைகளின் தலைமைத் தளபதி ஜெனரல் அனில் சௌகான், தில்லி கன்டோன்மெண்டில் நடைபெறும் 2023-ஆம் ஆண்டிற்கான தேசிய மாணவர் படையின் குடியரசு தின முகாமை ஜனவரி 17, 2023 அன்று நேரில் சென்று பார்வையிட்டார். முப்படைகளின் தலைமைத் தளபதி ஒருவர் தேசிய மாணவர் படையின் குடியரசு தின முகாமை நேரில் சென்று பார்வையிடுவது இதுவே முதல் முறையாகும்.
ஜெனரல் அனில் சௌகானுக்கு ராணுவம், கடற்படை மற்றும் விமானப்படையின் வீரர்கள் அணிவகுப்பு மரியாதை வழங்கினர். அதைத்தொடர்ந்து தேசிய மாணவர் படை வீரர்களின் வாத்திய இசை நிகழ்ச்சி நடைபெற்றது. பல்வேறு சமூக விழிப்புணர்வு கருப்பொருட்கள் மற்றும் கலாச்சார நிகழ்வுகளைக் குறிக்கும் வகையில் தேசிய மாணவர் படை வீரர்களால் ஏற்படுத்தப்பட்டுள்ள ‘கொடி பகுதியையும்' அவர் பார்வையிட்டார். முன்னாள் தேசிய மாணவர் படை வீரர்களின் புகைப்படங்கள், மாதிரிகள் அடங்கிய புதுப்பிக்கப்பட்ட "ஹால் ஆஃப் ஃபேம்" என்ற கூடத்தையும் முப்படைகளின் தலைமைத் தளபதி பார்வையிட்டார். அதைத்தொடர்ந்து வீரர்களின் கலை நிகழ்ச்சிகளையும் இதர விருந்தினர்களுடன் சேர்ந்து ஜெனரல் அனில் சௌகான் கண்டுகளித்தார்.
நிகழ்ச்சியில் பேசிய அவர், நாட்டின் இளைஞர்களிடையே ஒழுக்கம், தலைமைப் பண்பு, நட்புணர்வு போன்ற குண நலன்களை புகுத்துவதில் தேசிய மாணவர் படையின் பங்களிப்பு போற்றத்தக்கது என்று கூறினார். 75 ஆண்டுகளாக தன்னலமற்ற சேவையை வழங்கி வரும் தேசிய மாணவர் படைக்கு தமது வாழ்த்துகளைத் தெரிவித்த முப்படைகளின் தலைமைத் தளபதி, ஏராளமான விளையாட்டு நிகழ்ச்சிகளில் அபாரமான செயல்திறனை வெளிப்படுத்தும் தேசிய மாணவர் படை வீரர்களைப் பாராட்டினார்.
சுகாதாரம் மற்றும் குடும்ப நலத்துறை அமைச்சகம்
2018 இந்திய முறை மருத்துவ மசோதாவுக்கான தேசிய ஆணையத்தை அமைக்க மத்திய அமைச்சரவை ஒப்புதல்
2018 இந்திய முறை மருத்துவ தேசிய ஆணையத்தை அமைப்பதற்கான வரைவு மசோதாவுக்கு பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. இந்த மசோதா வெளிப்படைத் தன்மையை உறுதி செய்யும் வகையில், தற்போதுள்ள இந்திய மருத்துவ மத்திய கவுன்சிலுக்குப் பதிலாக புதிய அமைப்பை உருவாக்க வகை செய்கிறது.
முக்கிய அம்சங்கள்
இந்த வரைவு மசோதா நான்கு சுயேட்சையான வாரியங்களைக் கொண்ட தேசிய ஆணையம் அமைக்க வகை செய்கிறது. ஆயுர்வேத கல்வியை ஆயுர்வேத வாரியத்தின்கீழ் அளிக்கவும், யுனானி, சித்தா, சவாரிக்பா ஆகிய கல்வியை முறையே யுனானி, சித்தா, சவாரிக்பா வாரியங்களின்கீழ் அளிக்கவும் வகை செய்யப்பட்டுள்ளது. இரண்டு பொதுவான வாரியங்கள் அதாவது, இந்திய முறை மருத்துவ கல்வி நிறுவனங்களுக்கான மதிப்பீடு மற்றும் அனுமதி வழங்கும் வாரியம் மற்றும் இந்திய முறை மருத்துவர்கள் நன்னடத்தை மற்றும் பதிவுக்கான வாரியம் ஆகிய இரண்டு வாரியங்கள் பொதுவாக அமைக்கப்படும்.
இந்த முறை மருத்துவத் துறையில் பட்டம் பெறும் அனைவரும் பணியாற்றுவதற்கான உரிமைங்களைப் பெற பொது நுழைவு மற்றும் வெளியேறும் தேர்வுகள் நடத்தவும் உத்தேசிக்கப்பட்டுள்ளது.
அலோபதி முறை மருத்துவத்திற்கான தேசிய மருத்துவ ஆணையம் மாதிரியில் இந்த ஆணையம் அமைக்கப்படும்.
உத்தேச ஆணையம் வெளிப்படைத் தன்மையையும், பொறுப்பேற்கும் தன்மையையும் உறுதி செய்து பொதுமக்களின் நலன்களை பாதுகாக்கும்.
விகீ/சிஜே/க
சிறப்பு சேவைகள் மற்றும் கட்டுரைகள்
உயர்நிலை தணிக்கை அமைப்பு-20-ன் கோவா உச்சிமாநாட்டில் நீலப்பொருளாதாரம் மற்றும் பொறுப்பான செயற்கை நுண்ணறிவுக்கு முன்னுரிமை அளித்திருப்பதோடு உயர்நிலை தணிக்கை அமைப்புகளுக்கிடையே ஒத்துழைப்பு மற்றும் அறிவுப்பகிர்தலையும் ஊக்கப்படுத்தியுள்ளது
இந்தியாவின் ஜி20 தலைமைத்துவத்தின் கீழ் உயர்நிலை தணிக்கை அமைப்பு-20 உச்சிமாநாடு இன்று கோவாவில் தொடங்கியது. இந்திய தலைமை கணக்குத் தணிக்கை அதிகாரி திரு கிரிஷ் சந்திர முர்மு இந்த உச்சிமாநாட்டுக்குத் தலைமை தாங்கினார்.
நீலப் பொருளாதாரத்தின் தணிக்கை, வெளிப்படைத்தன்மையுள்ள நல்ல நிர்வாகத்தை உறுதிசெய்ய பொறுப்புள்ள செயற்கை நுண்ணறிவு, மனிதகுலத்தின் மீதான இவற்றின் ஆக்கப்பூர்வ தாக்கத்தை அதிகப்படுத்துதல் ஆகியவற்றில் உயர்நிலை தணிக்கை அமைப்புகள் முக்கியப் பங்கு வகிப்பது பற்றி அவர் தமது தொடக்க உரையில் எடுத்துரைத்தார்.
நீடித்த தன்மை, வளர்ச்சி, புதிய தொழில்நுட்பங்களின் பங்கு ஆகியவற்றின் முக்கியத்துவத்தை அங்கீகரித்த அவர், நீலப்பொருளாதாரம் மற்றும் பொறுப்பான செயற்கை நுண்ணறிவுக்கு இந்த மாநாடு முன்னுரிமை அளிப்பதாகக் கூறினார். உலகளாவிய அனுபவம் மற்றும் முன்முயற்சிகளையும் இந்தப் பிரிவுகளில் உருவாகிவரும் தணிக்கையின் பங்களிப்புக் குறித்த வெளிநாட்டு பங்குதாரர்களின் கருத்து என்ன என்பதையும் அறிந்து கொள்ள நேர்மையான ஒத்துழைப்பின் அவசியத்தை அவர் அடிக்கோடிட்டுக் காட்டினார். அரசு மற்றும் தனியார் துறை நிபுணர்கள் பல தளங்களில் இது குறித்து கலந்துரையாடியிருப்பதோடு கடந்த சில மாதங்களில் இந்த மையப்பொருள்கள் மீது கருத்தரங்குகளும் நடத்தியுள்ளன என்று திரு கிரிஷ் சந்திர முர்மு தெரிவித்தார்.
இந்த உச்சிமாநாட்டில் தொடக்கவுரையாற்றிய கோவா மாநில ஆளுநர் திரு பி எஸ் ஸ்ரீதரன் பிள்ளை, நிர்வாகத்தை வலுப்படுத்துவதிலும், மக்களின் வாழ்க்கையில் ஆக்கப்பூர்வமான தாக்கத்தை உருவாக்குவதிலும் ஜி-20 சார்பில் நடைபெறும் உயர்நிலை தணிக்கை அமைப்பு-20 உச்சிமாநாடு முக்கிய பங்கு வகிக்கும் என்று எதிர்பார்ப்பதாகக் கூறினார். நிர்வாகத்தில் பொறுப்புத்தன்மை, பயன்பாட்டுத்தன்மை, ஒருங்கிணைப்பை உறுதி செய்தல் ஆகியவற்றுக்கு அந்தந்த நாட்டில் முக்கியத்தூணாக உயர்நிலை தணிக்கை அமைப்பு விளங்குகிறது என்று ஆளுநர் தெரிவித்தார்.
இந்த உச்சிமாநாட்டில் ஆஸ்திரேலியா, பிரேசில், கொரியா, இந்தியா உள்ளிட்ட ஜி20 உறுப்புநாடுகள், பங்களாதேஷ், எகிப்து, நைஜீரியா உள்ளிட்ட விருந்தினர் நாடுகளில் இருந்தும், உலக வங்கி உள்ளிட்ட சர்வதேச அமைப்புகளில் இருந்தும் தூதுக்குழுவினர் கலந்துகொண்டனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1931623
சுகாதாரம் மற்றும் குடும்ப நலத்துறை அமைச்சகம்
அதிக கட்டணம் வசூலிக்கும் தனியார் மருத்துவமனைகள் மீது அரசு எடுத்த நடவடிக்கை
சுகாதாரம், மாநிலம் சம்பந்தப்பட்ட விவகாரம் என்பதால், ரொக்கமில்லா சுகாதார காப்பீட்டுத் திட்டத்தின் மூலம் வழங்கப்படும் சிகிச்சைக்கு இணையான சிகிச்சையளிக்க, நோயாளிகளிடமிருந்து அதிக கட்டணம் வசூலிப்பது உட்பட தனியார் மருத்துவமனைகளுக்கு எதிரான புகார்கள் மீது நடவடிக்கை எடுப்பது, சம்பந்தப்பட்ட மாநிலம் / யூனியன் பிரதேச அரசின் பொறுப்பாகும். இது போன்ற நடைமுறைகளில் கட்டுப்படுத்தி, தடுக்கத் தேவையான நடவடிக்கைகளையும் மாநிலங்களே மேற்கொள்ள வேண்டும். எனவே, இது தொடர்பான புகார்கள் ஏதும் வரப்பெற்றால், அவை உரிய மேல் நடவடிக்கைக்காக, மாநில / யூனியன் பிரதேச அரசுகளுக்கு அனுப்பப்படுவதாக மத்திய சுகாதாரம் மற்றும் குடும்பநலத்துறை இணை அமைச்சர் டாக்டர் பாரதி பிரவீன் பவார், மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777646
(Visitor Counter : 114
பழங்குடியினர் நலத்துறை அமைச்சகம்
பழங்குடியின தொழில்முனைவோர் திட்டத்தை தொடங்கி வைத்தார் மத்திய அமைச்சர் திரு. அர்ஜூன் முண்டா
பழங்குடி தொழில்முனைவோர் மேம்பாட்டுக்காக, ஒரு புதிய மூன்று ஆண்டு திட்டத்தை பழங்குடியின விவகாரத்துறை அமைச்சகம் மற்றும் இந்திய வர்த்தக மற்றும் தொழில்துறை கூட்டமைப்பு  ஆகியவை, கூட்டாக மேற்கொண்டுள்ளன. இத்திட்டத்தை, மத்திய பழங்குடியின விவகாரத்துறை அமைச்சர் திரு. அர்ஜூன் முண்டா காணொலி காட்சி மூலம் தொடங்கி வைத்தார். பழங்குடியினரின் சமூக-பொருளாதார மேம்பாடு தொடர்பான சிறப்புத் திட்டங்களை மேற்கொள்வதற்காக, பழங்குடியினர் விவகார அமைச்சகத்துடன் கூட்டு சேர்ந்துள்ள, பல சிறப்பான மையங்களில் ஒன்றாக அசோசாம் நியமிக்கப்பட்டுள்ளது.
பிரதமரின் தற்சார்பு இந்தியா தொலை நோக்கை நிறைவேற்றும் வகையில், பழங்குடியின சமுதாயத்தினரின் ஆற்றலை மேம்படுத்துவதற்கும், சமூக பொருளாதார வளர்ச்சியில், அவர்களின் பங்களிப்பை மேம்படுத்தும் முயற்சியில், தொழில்துறை உறுப்பினர்கள் உட்பட அனைவரும் ஒன்றிணைய வேண்டும் என இந்நிகழ்ச்சியில் உரையாற்றிய திரு. அர்ஜூன்முண்டா அழைப்பு விடுத்தார்.
மக்கள் தற்சார்புடையவர்களாக மாறும்போதுதான், நாடு தற்சார்பு உடையதாக மாற முடியும் என அவர் கூறினார். பழங்குடியினர் நலனுக்காக, பழங்குடியின விவகாரத்துறை அமைச்சகம் மேற்கொண்ட நடவடிக்கைகளை எடுத்துக் கூறிய அமைச்சர், இந்த திட்டங்கள், பழங்குடியினரின் திறமைகளை மேம்படுத்தி, அவர்களின் வாழ்வாதார பிரச்னைகளுக்கு தீர்வுகள் வழங்குவதை அவர் வலியுறுத்தினார். அசோசம் அமைப்பின் புதிய முயற்சிகள், பழங்குடியினரின் நிலை மற்றும் பங்களிப்பை தேசிய மற்றும் சர்வதேச சந்தைக்கு கொண்டு சென்று அவர்களுக்கு சிறந்த வாழ்வாதார வாய்ப்புகளை ஏற்படுத்தி கொடுக்கும் என அமைச்சர் திரு. அர்ஜூன் முண்டா நம்பிக்கை தெரிவித்தார்.
பழங்குடியின விவகாரத்துறை அமைச்சக செயலாளர் திரு. தீபக் கண்டேகர் பேசுகையில், ‘‘பழங்குடியின சமுதாயத்தினருக்கு சிறந்த அறிவு மற்றும் திறமை இருப்பதாகவும், தொழில் முனைவு மேம்பாடு முயற்சிகள் அவர்களுக்குள் இருக்கும் திறமைகளை உணர வைக்கும் என்றார். இதன் மூலம் அவர்கள் வர்த்தக நடவடிக்கைகளில் அவர்கள் சிறப்பாக செயல்படுவர் எனவும், திரு.தீபக் கண்டேகர் கூறினார்.
அசோசம் அமைப்பின் தலைவர் டாக்டர் நிரஞ்சன் ஹிரானந்தானி பேசுகையில், ‘‘4.5 லட்சம் குறு, சிறு மற்றும் நடுத்தர தொழில் நிறுவனங்கள் தங்களுடன் நேரடி மற்றும் மறைமுக தொடர்பில் இருப்பதாகவும், தங்களின் சிறப்பு மையம் மற்றும் நவீன தொழில்நுட்ப மூலம், பழங்குடியின மக்களின் தயாரிப்பு பொருட்களை விற்பனை செய்ய வசதி ஏற்படுத்தி கொடுக்கப்படும்’’ என்றார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661117
பிரதமர் அலுவலகம்
நாட்டின் அனைத்து பகுதிகளிலும் அதிநவீன தொழில்நுட்பத்தைக் கொண்டு வருவதற்கான உறுதிப்பாட்டை பிரதமர் வலியுறுத்தியுள்ளார்
நாட்டின் அனைத்து பகுதிகளிலும் அதிநவீன தொழில்நுட்பத்தைக் கொண்டு வருவதற்கான உறுதிப்பாட்டை பிரதமர் திரு நரேந்திர மோடி மீண்டும் வலியுறுத்தியுள்ளார். மேலும் பல மாவட்டங்களில் 3 லட்சத்துக்கும் மேற்பட்ட 5ஜி தளங்களை வெற்றிகரமாக நிறுவியது, நமது தொழில்நுட்ப பயணத்தின் சாதனையைக் குறிக்கிறது என்று அவர் கூறினார்.
உலகின் இரண்டாவது பெரிய 5ஜி சூழலியல் குறித்து மத்திய மின்னணு மற்றும் தகவல் தொழில்நுட்பத் துறை அமைச்சர் திரு அஸ்வினி வைஷ்ணவ் வெளியிட்ட ட்விட்டர் பதிவிற்கு பதிலளித்து பிரதமர் கூறியிருப்பதாவது:
“டிஜிட்டல் இணைப்பில் இந்தியா முன்னிலை! பல மாவட்டங்களில் 3 லட்சத்துக்கும் மேற்பட்ட 5ஜி தளங்களை வெற்றிகரமாக நிறுவியது, நமது தொழில்நுட்ப பயணத்தின் சாதனையைக் குறிக்கிறது. இந்த விரைவான 5ஜி திட்டம், நாட்டின் ஒவ்வொரு மூலையிலும் அதிநவீன தொழில்நுட்பத்தைக் கொண்டு வருவதற்கான எங்கள் உறுதிப்பாட்டை அடிக்கோடிட்டுக் காட்டுகிறது, வாழ்க்கையை மாற்றியமைக்கிறது மற்றும் முன்னேற்றத்தை ஊக்குவிக்கிறது.”
மத்திய பணியாளர் தேர்வாணையம்
மத்திய அரசுப் பணியாளர் தேர்வாணையத்தின் தலைவராக டாக்டர். மனோஜ் சோனி இன்று பதவியேற்றார்
மத்திய அரசுப் பணியாளர் தேர்வாணையத்தின் தலைவராக டாக்டர். மனோஜ் சோனி இன்று பதவியேற்றுக் கொண்டார். அவருக்கு ஆணையத்தின் மூத்த உறுப்பினர் திருமதி. ஸ்மித்தா நாகராஜ் பதவி பிராமணம் செய்து வைத்தார்.
டாக்டர். மனோஜ் சோனி கடந்த 28.06.2017 ம் ஆண்டு அன்று ஆணையத்தின் உறுப்பினராக பதவியேற்றார். பின்னர் ஆணையத்தின் தலைவர் பதவிக்கு தேர்வு செய்யப்பட்டார்.
அரசியல் அறிவியலில், சர்வதேச உறவு குறித்த கல்வியில் முதுநிலை பட்டம் பெற்ற அவர் போருக்குப் பிந்தைய சர்வதேச முறையில் மாற்றம் மற்றும் இந்திய-அமெரிக்க உறவுகள் என்ற தலைப்பில் ஆய்வு செய்து சர்தார் பட்டேல் பல்கலைக்கழகத்தில் முனைவர் பட்டம் பெற்றார். எம்.எஸ் பரோடா பல்கலைக்கழகத்தில் ஒரு முறையும் குஜராத்தில் உள்ள டாக்டர். பாபா சாஹெப் அம்பேத்கர் திறந்த நிலைப் பல்கலைக்கழகத்தில் இரண்டு முறையும் துணை வேந்தராகப் பணியாற்றியுள்ளார். சுதந்திர இந்தியாவின் மிக இளம் வயதிலேயே துணை வேந்தராகப் பணியாற்றிய பெருமை அவரைச் சாரும். டாக்டர். சோனி ஏராளமான விருதுகள் மற்றும் அங்கீகாரங்களை பெற்றவர். முக்கிய இதழ்களில் அவரது கட்டுரைகள் வெளியாகின.
AP/SG/KRS
பிரதமர் அலுவலகம்
லாலா லஜபதி ராய் பிறந்தநாளில் பிரதமர் அவருக்கு புகழாரம்
லாலா லஜபதி ராய் பிறந்தநாளான இன்று பிரதமர் திரு.நரேந்திர மோடி அவருக்கு புகழஞ்சலி செலுத்தியுள்ளார்.
பிரதமர் விடுத்துள்ள சுட்டுரையில், “மிகச் சிறந்த சுதந்திரப் போராட்ட வீரரான, பஞ்சாப் சிங்கம் லாலா லஜபதி ராயின் பிறந்தநாளான இன்று அவருக்கு வீரவணக்கம் செலுத்துகிறேன். இந்திய சுதந்திரப் போராட்டத்தில் அவரது பங்களிப்பு அளப்பரியது. தலைமுறைகள் தாண்டியும் மக்களை ஊக்குவித்துக் கொண்டு இருக்கிறது. அந்த அரும்பெரும் தலைவரின் பிறந்தநாளில் அவரை நினைவு கூர்வோம்” என்று கூறியுள்ளார்.
பிரதமர் அலுவலகம்
கோடைக்கால இளைஞர்கள் ஒலிம்பிக் 2018-ல் வெற்றிபெற்றவர்களுக்கு பிரதமர் பாராட்டு
அர்ஜென்டினாவில் நடைபெற்ற கோடைக்கால இளைஞர்கள் ஒலிம்பிக் 2018-ல் வெற்றிபெற்ற வீரர்களை பிரதமர் திரு. நரேந்திர மோடி இன்று சந்தித்து வாழ்த்துக்கள் தெரிவித்தார்.
வரும் ஒலிம்பிக் போட்டிகளில் வெற்றி பெற்று மேடை ஏறும் தங்கள் கனவுகளை நோக்கி கடுமையாக உழைக்குமாறு அந்த வீரர்களை பிரதமர் கேட்டுக்கொண்டார்.
அவர்களுக்கு தேவையான அனைத்து உதவிகள் மற்றும் வசதிகளை அரசு அளிக்கும் என்று பிரதமர் உறுதி அளித்தார்.
இந்த இளம் விளையாட்டு வீரர்கள் தங்களின் பள்ளிகள் மற்றும் கிராமத்தில் உள்ள மற்ற இளைஞர்கள் விளையாட்டை தேர்ந்தெடுக்க ஊக்குவிக்க வேண்டும் என்று கூறினார்.
உலக அரங்கில் இந்தியாவின் பெயரை உயர்த்த பங்காற்றிய இந்த வீரர்களின் பயிற்சியாளர்களை பிரதமர் பாராட்டினார்.
பிரதமர் அலுவலகம்
இன்டெல் தலைமை செயல் அதிகாரி பாட் கெல்சிங்கர் உடன் பிரதமர் சந்திப்பு
இன்டெல் நிறுவனத்தின் தலைமை செயல் அதிகாரி பாட் கெல்சிங்கரை சந்தித்த பிரதமர் திரு நரேந்திர மோடி, தொழில்நுட்பம், ஆராய்ச்சி மற்றும் புதுமைகள் குறித்து அவருடன் உரையாடினார். இந்தியா மீதான பாட் கெல்சிங்கரின் நம்பிக்கையை அவர் பாராட்டினார்.
இன்டெல் தலைமை செயல் அதிகாரியின் டிவிட்டர் பதிவிற்கு பதில் அளித்த பிரதமர், "உங்களை சந்தித்ததில் மகிழ்ச்சி @PGelsinger! தொழில்நுட்பம், ஆராய்ச்சி மற்றும் புதுமைகள் குறித்து சிறப்பான ஆலோசனைகளை நான் மேற்கொண்டோம். இந்தியா மீதான உங்கள் நம்பிக்கை குறித்து நான் பெருமிதம் கொள்கிறேன்," என்று தெரிவித்துள்ளார்.
விவசாயத்துறை அமைச்சகம்
சர்வதேச சிறுதானியங்கள் ஆண்டாக 2023 அறிவிக்கப்பட்டதையொட்டி, பழங்கால மற்றும் மறக்கப்பட்ட தானியங்களைப் பற்றிய விழிப்புணர்வை ஏற்படுத்த வேளாண் அமைச்சகம் பல்வேறு முன்முயற்சி நிகழ்ச்சிகளுக்கு ஏற்பாடு செய்துள்ளது
2023 ஆம் ஆண்டு சர்வதேச சிறுதானியங்கள் ஆண்டாக அறிவிக்கப்பட்டுள்ளநிலையில், மறக்கப்பட்ட பழைமையான தானியங்கள் குறித்த விழிப்புணர்வை ஏற்படுத்தும்வகையில், வேளாண்மை மற்றும் விவசாயிகள் நலத் துறை, பல்வேறு முன்னெடுப்பு நிகழ்ச்சிகளுக்கு ஏற்பாடு செய்துள்ளது.
மைகவ் இயங்குதளமானது பல்வேறு போட்டிகள் பற்றிய விழிப்புணர்வை ஏற்படுத்துவதற்கான மிக முக்கியமான மற்றும் வெற்றிகரமான ஊடகமாக மாறியுள்ளது. மைகவ் மீதான ஈடுபாடு அதை மக்கள் இயக்கமாக மாற்றுவதில் முக்கிய பங்கு வகிக்கும். பல போட்டிகள் ஏற்கனவே தொடங்கப்பட்டுள்ளன, சில நடந்து வருகின்றன, மேலும் பல எதிர்காலத்தில் MyGoV தளத்தில் தொடங்கப்படும், நாட்டின் கற்பனை மற்றும் படைப்பாற்றல் உணர்வைப் பிரதிபலிக்கும். போட்டிகள் பற்றிய விவரங்கள் மைகவ் இணையதளத்தில் உள்ளன.
இந்தியாவின் செல்வம், ஆரோக்கியத்திற்கான சிறுதானியங்கள் என்ற கருப்பொருளுடன் காமிக் கதையை வடிவமைப்பதற்கான போட்டி செப்டம்பர் 5, 2022 அன்று தொடங்கப்பட்டது, மேலும் இது மக்களிடையே விழிப்புணர்வை ஏற்படுத்த சிறுதானியங்களின் ஆரோக்கிய நன்மைகளை வெளிப்படுத்தும் நோக்கம் கொண்டது. போட்டி 5 நவம்பர் 2022 அன்று நிறைவடைகிறது, இதுவரை ஊக்கமளிக்கும் வகையில் பதிவுகள் வரப்பெற்றுள்ளன.
சிறுதானிய ஸ்டார்ட்அப் புத்தாக்க சவால் செப்டம்பர் 10 அன்று தொடங்கப்பட்டது. இந்த முயற்சியானது சிறுதானிய சுற்றுச்சூழல் அமைப்பில் தற்போதுள்ள பிரச்சனைகளுக்கு தொழில்நுட்ப/வணிக தீர்வுகளை வழங்க இளைஞர்களை ஊக்குவிக்கிறது. இந்தப் போட்டி நிகழ்ச்சி 2023 ஜனவரி 31, வரை நடைபெறும்.
வலுவான சிறுதானியங்கள் வினாடி வினா போட்டி சமீபத்தில் தொடங்கப்பட்டது, இது சிறுதானியங்களின் நன்மைகள் அடிப்படையிலான கேள்விகளை கொண்டுள்ளது. சிறுதானியங்களின் மற்றும் அதன் பலன்களை அடிப்படையாகக் கொண்ட கேள்விகள். போட்டி அக்டோபர் 20 அன்று முடிவடைகிறது.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1858916